SET เหลือบวก 2 จุด กังวลสถานการณ์ “โควิด” – “การเมือง” ในประเทศ
SET เหลือบวก 2 จุด กังวลสถานการณ์ “โควิด” – “การเมือง” ในประเทศ
9 ก.พ. 2564

ผู้สื่อข่าวรายงานว่า ดัชนีตลาดหุ้นปิดวันนี้ที่ระดับ 1,518.27 จุด เพิ่มขึ้น 1.84 จุด (+0.12%) มูลค่าการซื้อขาย 92,889.81 ล้านบาท
10 หุ้นดันดัชนีวันนี้

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน กล่าวว่า ตลาดหุ้นไทยในช่วงบ่ายนี้ลดช่วงบวกลง แต่ยังคงเคลื่อนไหวในแดนบวกได้เช่นเดียวกับตลาดหุ้นภูมิภาคเอเชีย โดยบ้านเราได้รับแรงกดดันในช่วงท้ายตลาดจากความไม่แน่ใจจำนวนผู้ติดเชื้อไวรัสโควิด-19 ในประเทศ และยังมีความกังวลการอภิปรายไม่ไว้วางใจ รวมถึงการแก้ไขรัฐธรรมนูญที่อาจจะต้องล่าช้าไปอีก ทำให้มีแรงฉุดรั้งจากหุ้นกลุ่มโรงแรม, ค้าปลีก และท่องเที่ยว
วันนี้ ตลาดฯ คาดหวัง Fund Flow ไหลเข้าเอเชีย รวมถึงตลาดหุ้นไทยต่อเนื่องจากวานนี้ พร้อมแนะติดตามการทยอยประกาศผลประกอบการของบริษัทจดทะเบียน และสถานการณ์การแพร่ระบาดไวรัสโควิด-19
แนวโน้มการลงทุนในวันพรุ่งนี้ (10 ก.พ.) นายกรภัทร กล่าวว่า ตลาดฯยังต้องอาศัยแรงขับเคลื่อนจากเม็ดเงินไหลเข้า พร้อมให้แนวรับ 1,500-1,490 จุด ส่วนแนวต้าน 1,530 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT มูลค่าการซื้อขาย 5,568.84 ล้านบาท ปิดที่ 41.00 บาท เพิ่มขึ้น 0.75 บาท
KBANK มูลค่าการซื้อขาย 4,337.31 ล้านบาท ปิดที่ 146.00 บาท ลดลง 1.00 บาท
BBL มูลค่าการซื้อขาย 3,698.15 ล้านบาท ปิดที่ 128.00 บาท ลดลง 1.50 บาท
GPSC มูลค่าการซื้อขาย 3,249.24 ล้านบาท ปิดที่  80.50 บาท เพิ่มขึ้น 3.25 บาท
BANPU มูลค่าการซื้อขาย 2,497.37 ล้านบาท ปิดที่ 11.30 บาท เพิ่มขึ้น 0.40 บาท